[**Εικονοστάσι**](https://ieramonopatia.gr/tag/eikonostasi)**: Μια ξεπερασμένη καθημερινότητα**

*Οι «*[***Ιερές Εικόνες***](https://ieramonopatia.gr/tag/eikones)*», είναι ο βασικότερος τρόπος να εκφράσει ο κάθε πιστός την λατρεία του και την πίστη του στον Θεό;*

**

Γι’ αυτό και συναντάμε σε κάθε σπίτι και μάλιστα σε κάθε δωμάτιο και σε κάθε χώρο των Χριστιανών τις Ιερές Εικόνες.Σύμφωνα με την ορθόδοξη παράδοση έχουμε αναμμένο στο εικονοστάσι του σπιτιού μας ένα καντήλι ως θυσία σεβασμού και τιμής προς τον Θεό, την Παναγία και τους Αγίους.Η συνήθεια αυτή φωτίζει τις ψυχές μας, αλλά διατηρεί και τον βαθύ χριστιανικό συμβολισμό της.Μια συνήθεια που διατηρεί τον βαθύ χριστιανικό συμβολισμό της με το Φώς του Χριστού που φωτίζει κάθε άνθρωπο, που θερμαίνει την ελπίδα και που παρηγορεί και συντροφεύει στις ατέλειωτες ώρες της μοναξιάς.Αυτό ήταν μια ελληνική παράδοση που ἐχει αρχίσει να καταργείται.

Τι συμβολίζει λοιπόν το καντήλι και γιατί πρέπει να είναι πάντα αναμμένο;   
Και όπως ο Κύριος προσευχήθηκε στον κήπο των Ελαιών, έτσι και ο ναός με τα καντήλια, αλλά και το εικονοστάσι μας, μετατρέπεται σε νέο κήπο και ελέους (λαδιού) και ελέους θεϊκού.Υπάρχουν πολλοί λόγοι για τους οποίους πρέπει οι Ορθόδοξοι να ανάβουμε το καντήλι όπως για παράδειγμα για να μάς θυμίζει την ανάγκη για προσευχή,για να φωτίζει το χώρο και να διώκει το σκότος όπου επικρατούν οι δυνάμεις του κακού,για να μάς θυμίζει ότι ο Χριστός είναι το μόνο αληθινό Φώς και η πίστη σε Αυτόν είναι Φώς,για να μάς θυμίζει ότι η ζωή μας πρέπει να είναι φωτεινή,για να μάς θυμίζει ότι όπως το καντήλι απαιτεί το δικό μας χέρι για να ανάψει έτσι και η ψυχή απαιτεί το χέρι του Θεού, τη Χάρη Του δηλαδή,για να μάς θυμίζει ότι πρέπει το θέλημά μας να καεί και να θυσιαστείΤο αναμμένο καντήλι, μπροστά στα εικονίσματα του σπιτιού μας, συμβολίζει και φανερώνει συνάμα, την Αγάπη μας, στον Χριστό, γιατί ο Χριστός είναι το Φως, η Ζωή και η Αλήθεια!Για να μάθουμε ότι, όπως δεν ανάβει το καντήλι χωρίς τα δικά μας χέρια, έτσι και το εσωτερικό καντήλι της καρδιάς μας δεν ανάβει χωρίς τα χέρια του Θεού.Η Προσευχή κατά το άναμμα του καντηλιού είναι απαραίτητη.

Στην ορθόδοξη διδασκαλία, η έννοια του «φωτός», συναντάται συνέχεια.Την Κυριακή της Πεντηκοστής, ψάλλουμε: «Φώς ο Πατήρ, Φώς ο Υιός, Φώς καί τό Άγιον Πνεύμα…»  η Εκκλησία μας θέλει, το φως του Χριστού, να φωτίζει παντού και τους πάντας: «Φως Χριστού φαίνει πάσιν». Η εορτή των Θεοφανείων, ονομάζεται «εορτή των Φώτων».  Αυτός που δέχθηκε το ιερό Βάπτισμα στο όνομα της Αγίας Τριάδος, λέγεται «νεοφώτιστος».

Γιατί πρέπει να κρατάμε το καντήλι μας αναμμένο μπροστά στις άγιες εικόνες;

Tο καντήλι συμβολίζει το «ανέσπερο Φως», τον Ιησού Χριστό!

Με Αυτό το Φως (τον Χριστό), θέλουμε να γεμίσουμε τη ζωή μας!  Να γίνουμε και εμείς «φώτα», όπως οι Άγιοί Του!Αυτό το φυσικό «φως» του καντηλιού μας, συμβολίζει το «θείο Φως», με το οποίο ο Χριστός, φωτίζει τις ψυχές μας, καθώς Αυτός είπε: «Εγώ ειμί το φως του κόσμου».

Είναι φως όχι μόνο λόγω της φωτεινής διδασκαλίας Του, αλλά κυρίως λόγω της φωτεινής παρουσίας Του.Στο Σύμβολο της Πίστεως ο Υιός του Θεού παρουσιάζεται ως «φως εκ φωτός». Στην ακολουθία του Εσπερινού επίσης ο υμνογράφος παρουσιάζει τον Κύριο ως «φως ιλαρόν».Βλέπουμε λοιπόν, ότι στην ορθόδοξη θεολογία και την παράδοση, η έννοια του «Φωτός», συνέχει κάθε εκδήλωση πίστεως και αφοσίωσης στον Χριστό!  Ακόμη, με το να φωτίζουμε τις νύκτες το σπίτι μας, με το αναμμένο καντήλι, αποδεικνύουμε ότι, θέλουμε να ζούμε, μέσα στο φως του Θεού και όχι στα «σκοτάδια».

Λίγες πρακτικές συμβουλές για όποιον θέλει:

**-** Έχουμε πάντα καθαρό το ποτήρι του καντηλιού μας. Το πλένουμε συχνά.

**-** Χρησιμοποιούμε, καθαρό και αγνό λάδι Ελιάς.  Εκτός, αν υπάρχουν λόγοι «ανωτέρας βίας» τότε, χρησιμοποιούμε σπορέλαια.  Ποτέ παραφινέλαια. Το άναμμα του καντηλιού με ελαιόλαδο είναι μια μικρή δική μας οικονομική θυσία, σημάδι και δείγμα ευγνωμοσύνης και αγάπης που οφείλουμε στο Θεό, για τη μεγάλη θυσία Του, το Σταυρικό Του θάνατο, για τη σωτηρία μας.

**-** Καθώς ανάβουμε το καντήλι μας, λέμε, μια σύντομη (με δικά μας λόγια) προσευχή και ευχαριστούμε τον Κύριο, για την Αγάπη Του.  Τον παρακαλούμε, για την υγεία μας, για τους δικούς μας ανθρώπους, για ό,τι καλό και αγαθό θέλει να μας χαρίσει και μας χαρίζει, στη ζωή!

**-** Φροντίζουμε να έχουμε καντήλι πήλινο με σκέπασμα για ασφάλεια(δε σπάει εύκολα με την θερμότητα).

**-** Στερεώνουμε το φιτίλι στην καντηλήθρα, βυθίζοντας τα 2/3 μέσα στο λάδι και το 1/3 έξω, να καίει!

**-** Να αλλάζετε συχνά καντηλήθρα, γιατί καίγεται από την καθημερινή χρήση.

**-** Στο κάτω μέρος του ποτηριού, μη βάζετε νερό. Βρέχεται το φιτίλι και «σκάει» το νερό στο λάδι, δημιουργείται «καύτρα».  Βάλτε άμμο από τη θάλασσα (ψιλή σαν φακή), καθώς λιγοστεύει το λάδι, η καντηλήθρα θα καθίσει αργά πάνω στην άμμο και θα σβήσει. Σε μερικά Μοναστήρια, μοναχοί βάζουν χοντρό αλάτι, δεν λιώνει...

- Όταν φεύγετε από το σπίτι… σβήστε το καντήλι, για ασφάλεια

*Χθες ρώτησα την μαμά μου γιατί έχουμε σποτάκι στην γωνία του δωματίου μου και μου είπε οτι εκεί βρισκόταν το εικονοστάσι των παιδικών της χρόνων.*

*Αυτό με έβαλε σε σκέψεις.*

*ΝΙΚΑ ΑΡΓΥΡΩ*

